Texte établi d’après B. [196] Adolescens quidam, nomine Achedeus, Lingonensis ecclesie canonicus, in presentia domni Brunonis* episcopi et Ottonis* comitis, dedit ecclesiam sancti Albini ad altare sancti Benigni Divionensis patroni et predictam ecclesiam cum appenditiis suis ad memoratum locum pro se et pro patre suo Letbaldo, in hoc loco facto monacho, tradidit ea conditione ut, annis singulis, quamdiu viveret, persolveret in censu pro predicta ecclesia solidos decem et duo sextaria olei. [218] Postmodum vero quidam Henricus, miles, affinis ejus, quamvis erat solutio census, adiit presentiam domni Vuillelmi abbatis petiitque alievari censum predictum. Quod impetravit et ad quatuor denarios redactus est census. Et pro hac recompensatione proque anime sue salute, dedit villam Molensem, cum omnibus ad ipsam hereditatem pertinentibus rebus. Consistit ipsa hereditas in comitatu Oscarensi super Sagonam fluvium atque Oscaram et Tilam, habetque determinationes amplas, prout scriptum est in carta. Facta hec donatio ab incarnatione Domini anno millesimo tertio.